Source: http://www.bihon.ro/vom-fi-o-echipa-mai-puternica/955507
Timestamp: 2017-12-13 17:00:39+00:00

Document:
Vom fi o echipa mai puternica - BIHON
Vom fi o echipa mai puternica
26. iulie 2011 10:04
Antrenorul Tóth László, în mijlocul noilor săi jucători
Noul antrenor al CSM Digi, Tóth László, a efectuat luni primul antrenament cu formaţia orădeană.
Lotul echipei de polo CSM Digi s-a reunit luni după perioada de pauză din extrasezon, sub comanda noului antrenor, Tóth László. De la reunire au absentat cei cinci internaţionali aflaţi cu echipa naţională a României la CM din China – Kádár, Diaconu, Chioveanu, Buşilă şi Ghiban. De asemenea, au lipsit jucătorii maghiari Barát şi Monostori, care urmează să se alăture în aceste zile lotului orădean.
Tóth László le-a fost prezentat jucătorilor de preşedintele clubului, Florin Birta şi de organizatorul de competiţii Dorin Roşca. Fost triplu campion olimpic cu reprezentativa de polo a Ungariei, la Seul 1988, Barcelona 1992 şi Atlanta 1996, Tóth László a activat în ultima perioadă ca antrenor la Szentes. În vârstă de 43 de ani, tehnicianul ne-a declarat că a acceptat oferta orădenilor cu gândul de a face performanţă cu CSM Digi. Antrenorul afirmă că nu i s-a fixat de către conducerea clubului un obiectiv concret în cupele europene. „Nu am stabilit deocamdată cu conducerea un obiectiv, dar este de la sine înţeles că va trebui să depăşim ceea ce s-a realizat până acum. Va trebui să atingem faza semifinalelor în Cupa LEN. Pe plan intern, bineînţeles că vizăm din nou cupa şi titlul naţional”, a spus Tóth László.
Tehnicianul afirmă că îi cunoaşte pe unii din componenţii lotului. „Îi cunosc pe jucătorii care au activat în campionatul Ungariei cum sunt Kádár, Dunca, Buşilă, precum şi pe cei trei jucători maghiari – Barát, Monostori şi Császár. Vom avea timp să ne cunoaştem cu toţii şi să ne pregătim pentru sezonul viitor, chiar dacă intervalul rămas până la debut este destul de scurt”.
Lot întărit
Întrebat cum comentează schimbările din lotul CSM Digi, Tóth László opinează că echipa orădeană va fi mai puternică în sezonul care urmează. „Au venit doi internaţionali români, Buşilă şi Ghiban, care vor întări semnificativ apărarea. Dunca este şi el fost internaţional, iar Császár este un jucător experimentat, pe care îl cunosc. Este drept că au plecat golgheterii echipei, Kincses şi Negrean, dar ei pot fi înlocuiţi de ceilalţi componenţi ai lotului. Eu cred că nu va fi slăbită capacitatea de atac a echipei. Per total, cred că Oradea va fi o echipă mai puternică în sezonul viitor”, a conchis antrenorul CSM Digi.
Nu se teme de presiune
Taguri: csm digi oradea, toth laszlo

References: CSM 
 CSM 
 CSM 
 CSM 
 CSM 
 csm